Diari Oficial de la Generalitat Valenciana


Sumari del DOGV 8455, del 02-01-2019 (2018/12417)

RESOLUCIÓ de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es dona publicitat i es concedeixen les ajudes dirigides a la realització de programes d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques a la Comunitat Valenciana per a l'exercici 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8455

Data del DOGV
:   02-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12598


Data del document
:   28-12-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es dona publicitat i es concedeixen les ajudes dirigides a la realització de programes d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques a la Comunitat Valenciana per a l'exercici 2018. [2018/12304]  
  
  
Vistes les sol·licituds d'ajuda presentades a l'empara de la Resolució de 18 d'octubre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions dirigides a la realització de programes d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques a la Comunitat Valenciana (DOGV 8408, 23.10.2018).  
Vista la proposta de resolució de la Comissió Avaluadora sobre la concessió i denegació de les ajudes formulada, en compliment del que preceptua l'article 6 de l'Ordre 8/2017, de 6 d'octubre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions dirigides a la realització de programes d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques a la Comunitat Valenciana, i conformement als criteris de valoració establits en l'article nové de l'ordre esmentada.  
En virtut de les competències atribuïdes pel Reglament orgànic i funcional de la Vicepresidència i Conselleria d'Igualtat i Polítiques Inclusives, aprovat pel Decret 14/2018, de 23 de febrer, del Consell (DOGV 8251, 09.03.2018), i d'acord amb el que preveu el resolc deu de la Resolució de 18 d'octubre de 2018, de convocatòria de subvencions dirigides a la realització de programes d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques a la Comunitat Valenciana, resolc:  
  
Primer  
Concedir la subvenció a les entitats que figuren en l'annex I d'aquesta resolució per a la realització de programes d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques a la Comunitat Valenciana en l'exercici 2018, pels imports que en aquest annex s'indiquen.  
  
Segon  
Denegar la subvenció a les entitats mencionades en l'annex II, l'annex III-A i l'annex III-B d'aquesta resolució, pels motius que s'indiquen.  
  
Tercer  
Els programes objecte d'aquesta subvenció tenen com a finalitat la realització d'activitats que atenguen les necessitats d'atenció integral sociosanitària, les necessitats educatives o d'inserció sociolaboral de les persones en situació de pobresa i exclusió social o que es troben en altres situacions d'especial vulnerabilitat dins dels eixos de treball mencionats en l'article dos de l'Ordre 8/2017, de 6 d'octubre, per la qual s'estableixen les bases reguladores per a la concessió de subvencions dirigides a la realització de programes d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques a la Comunitat Valenciana.  
  
Quart  
El règim de pagament de les ajudes, d'acord amb la previsió establida en l'article 12, punt 1 in fine de l'Ordre 8/2017, de 6 d'octubre, anteriorment esmentada, serà el que disposa el resolc onze de la Resolució de 18 d'octubre de 2018, de convocatòria, anteriorment esmentada.  
En conseqüència d'acord amb el que estableix l'article 44.1.f de la Llei 22/2017, de 29 de desembre, de pressupostos de la Generalitat per a 2018, i amb el que estableix la disposició transitòria única del Decret llei 3/2018, de 13 de juliol, del Consell, pel qual es modifica la Llei 22/2017, es lliurarà un 100 per 100 de l'import concedit en el moment de la concessió.  
El termini per a la presentació de la memòria d'actuació justificativa finalitza el 28 de febrer del 2020, d'acord amb el resolc onze de la Resolució de 18 d'octubre de 2018, anteriorment esmentada.  
  
Cinqué  
D'acord amb el que disposa l'article 171.5.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, les entitats beneficiàries estaran exemptes de la constitució de garanties per pagaments anticipats, per ser entitats sense ànim de lucre que desenvolupen projectes o programes vinculats a l'àrea d'acció social, en concret en l'àmbit del voluntariat social.  
  
  
Sisé  
La justificació de la subvenció concedida per part de les entitats beneficiàries s'ajustarà al que preveu l'article 17 de l'Ordre 8/2017, per la qual s'estableixen les bases reguladores per a la concessió de subvencions dirigides a la realització de programes d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques, voluntariat i el termini de justificació finalitza el 28 de febrer de 2020.  
  
Si vençut el termini de justificació, l'entitat no haguera presentat els documents corresponents, se li requerirà perquè en un termini improrrogable de quinze dies siguen aportats, i en cas de no fer-ho es procedirà a l'exigència del reintegrament i altres responsabilitats establides en la Llei 38/2003, de 17 de novembre, general de subvencions; en compliment del que disposa l'apartat 5 de l'article 17 de la referida Ordre 8/2017.  
  
Seté  
El pagament d'aquestes subvencions es realitzarà a càrrec del programa pressupostari 313.50, Inclusió social, del pressupost de la Generalitat per a l'exercici 2018, amb la línia de subvenció S5177 per import total de 00.423.144,90 euros per a les ajudes a càrrec del capítol 4 de despeses, destinades a finançar els programes dels eixos 1 al 14, i amb la línia de subvenció S5185 per import total de 2.411.644,32 euros per a les ajudes a càrrec del capítol 7 de despeses destinades a finançar els programes de l'eix 15 Obres i inversions.  
  
Huité  
Es portarà a terme un pla de control de la realització de l'activitat subvencionada mitjançant la comprovació i el control de la documentació de caràcter econòmic justificativa de l'import concedit i de la memòria tècnica relativa al projecte, de conformitat amb el que estableix l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
El control es realitzarà almenys sobre un 20 % de la quantia total de la línia de subvenció pressupostada.  
El tipus de control serà administratiu, sobre una mostra aleatòria de les subvencions concedides en aquesta convocatòria, així mateix es realitzaran controls de camp mitjançant la visita a alguna de les entitats beneficiàries per a comprovar l'activitat subvencionada que realitzen i la seua qualitat.  
Tot això amb la finalitat de comprovar la veracitat de les dades consignades en la documentació presentada, així com el compliment dels requisits per a la percepció de l'ajuda.  
  
Contra aquesta resolució, que posa fi a la via administrativa, podrà interposar-se recurs potestatiu de reposició davant el mateix òrgan que l'ha dictada, en el termini d'un mes comptador des de l'endemà de la publicació en el Diari Oficial de la Generalitat Valenciana, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que disposa la legislació reguladora de la jurisdicció contenciosa administrativa, i la legislació de procediment administratiu comú vigent, sense perjudici que en puguen interposar qualsevol altre que estimen pertinent.  
  
València, 28 de desembre de 2018.- La vicepresidenta del Consell i consellera d'Igualtat i Polítiques Inclusives, p. d. la directora general d'Inclusió Social: Inmaculada Carda i Isach.